b'\n_START_ARTICLE_\nCene Prevc\n_START_SECTION_\nKariera\n_START_PARAGRAPH_\nV kontinentalnem pokalu je prvo uvrstitev na stopni\xc4\x8dke dosegel 9. septembra 2012, ko je v Lillehammerju osvojil drugo mesto. V sezoni 2013/14 se je \xc5\xa1e trikrat uvrstil na stopni\xc4\x8dke v kontinentalnem pokalu. 21. marca 2014 je prvi\xc4\x8d nastopil na tekmi svetovnega pokala na Bloudkovi velikanki v Planici in tudi prvi\xc4\x8d osvojil to\xc4\x8dke s \xc5\xa1estnajstim mestom. 1. avgusta 2014 je dosegel svojo prvo zmago v kontinentalnem pokalu na tekmi v Wis\xc5\x82i._NEWLINE_V sezoni 2016-17 se je po enoletni odsotnosti vrnil na tekme najvi\xc5\xa1jega ranga. 30. decembra je v nem\xc5\xa1kem Oberstdorfu na prvi tekmi Novoletne turneje dosegel osmo mesto in s tem prvo uvrstitev med najbolj\xc5\xa1o deseterico._NEWLINE_Njegova brata sta Peter in Domen Prevc.'